  Майя Бывальцева Федераци Кенешын Удмуртилы кун юрттэт сётон ужпумез эскерозы. Федеративной устройствоя, улосвыл политикая, интыысь аскивалтонъя но Уйпаллэн ужъёсызъя комитетлэн кенешонэз 6-тӥ толсуре ортчоз. Со сярысь ивортэ элькунысь Кун Кенешлэн пресс-службаез. Отын вераськозы улосвыл парламентлэн тӧроез Владимир Невоструев, Удмуртиысь коньдон ужпумъёсъя министр Станислав Евдокимов но экономикая министр Михаил Зайцев. Со сяна, кенешонэ куд-ог федерал министерствоослэн ыстэм муртъёссы ӧтемын. Кивалтэтлэн ёзчиосыз «Удмурт Элькунысь мер но экономика удысъёсты азинтыны кун юрттэт сётон сярысь» пуктэтэз быдэсъямез эскерозы, соя кӧня ке удысъёслы федерал юрттэт чакламын. Тодэ вайытом, улосвылысь мер юртъёсты лэсьтон но выльдон понна федерал коньдэтысь ватсаса уксё висъян сярысь пуктэтэз Федераци Кенешын 2015-тӥ арын 18-тӥ шуркынмонэ юнматӥзы. Тегъёс: Политика ВладимирНевоструев МихаилЗайцев СтаниславЕвдокимов КунКенеш экономиканоконьдонужпумъёс ФедерациКенеш  